 Madaxweyne Riyaale iyo Wefdigiisu saacado ka dib iyaga oo u tudhaaya shacabkii iyo maatidii uu Madaxweynaha u ahaa ee Maleeshiyada uu soo diray dagaal ooge ina yey ku rasaaseyeyna ayuu magaalada Laas Canood wuxuu uga soo baxay dhinaca magaalada Caynabo, Halkaasi oo uu shir kula yeeshay Ciidamada qalabka Sida ee Somaliland Qaybta Aaga Beri, Madaxweyne Riyaale wuxuu ku talliyey in aanay ciidamada Somaliland wax jawaab celin ah ka bixin falkaasi isaga oo kala tashaday go,aankaasi aqoonyahano iyo waxgaradka reer Sool wefdigii Madaxweyne Riyaale wuxuu ku soo laabtay Magaalada Hargeysa ee xarunta Somaliland, balse inyar uun ka dib ayaa Dagaal Ooge ina Yuusuf yey wuxuu u magacaabay qaybo ka tirsan gobolka Sool iyo degmada Buhoodleh wuxuu ugu yeedhay Gobolka Cayn taasi oo yar iyo weyn la ogyahay inay ka dhallin karto arrintaasi colaad iyo dagaal labada dhinac, intaa kumuu joogine wuxuu usoo durkay dhinaca Gobolka Sanaag oo uu ula baxay magacyo kale, Hadaba maalintii shallaytoole ahayd waxaa qasriga Madaxtooyada ee Magaalada Hargeysa isaga oo wejigiisa ay cadho ka muuqato shir jaraaid ku qabtay Madaxweynaha Jamhuuriyadda Somaliland Mudane Daahir Riyaale Kaahin. 